تورکیه جمهوریتی جمهوررئیسی رجب طیب اردوغان, تورکیه نینگ ایندی منطقه ده قرار میکانیزمی گه ایگه بیر دولت گه ایلنگن لیگی نی بیلدیردی.
اردوغان, 4 ساعت دوام ایتگن وزیر لر کینگشی ییغیلیشی آرتیدن مهم بیانات لر بیردی.
صحبتی ده شرقی اورته ییر دینگیزی و ایگه ی ده یمان لشیب باریاتگن وضعیت توغریسیده بحث ایتگن اردوغان, "شرقی اورته ییر دینگیزی و ایگه ی ده تاریخ دن عبرت آلمس دن, تورکیه نینگ حقی نی پایمال قیلماقچی بولگن تامان لر بیر کون کیلیب حقیقت نی قبول قیلیش گه مجبور بولیب قاله دی. اوز وطنداش لری نینگ خوفسیزلیگی و رفاهی گه ضرر بیریب تورکیه گه دشمن لیک قیلماقچی بولگن لر گه بونی انیق ایتیب بیرماقچی من؛ وقتی کیلگنده اولر اوچون بونینگ نتیجه سی نینگ آغیر بوله دیگن لیگی نی اویلیمین" دییه قید ایتدی.
بیرلشگن ملت لر تشکیلاتی و باشقه خلق ارا قاعده لر گه اویغون کیلیشوو لر دایره سیده آلیب باریلیاتگن فعالیت لر گه اهمیت بیرمسلیک بوییچه نا قانونی تشبث لر نی قیغو بیلن کوزه تیاتگن لیک لری نی معلوم قیلگن اردوغان, اوز سوز لری نی, "قبرس, سوریه و لیبیا ده یخشی بیر امتحان بیره آلمه گن اوروپا اولکه لری نینگ, هیچ بولمه سه شرقی اورته ییر دینگیزی ده یخشی بیر سیاست آلیب باریشی نی آرزو قیلماقده میز" شکلیده دوام ایتتیردی.
جمهوررئیس اردوغان, تورکیه نینگ چیگره خوفسیزلیگی ده بولگن لیگی دیک, شرقی اورته ییر دینگیزی ده گی حق لری خصوصیده هم قرارلی و فعال بیر سیاست آلیب باره دیگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
